༄༅། །འདིར་བསྟན་སྲུང་མ་མགོན་མགར་གསུམ་གྱི་བསྐང་བ་རྒྱུན་
ཁྱེར་འདོད་པ་དག་གིས་གཏོང་ཆོག་པ་བཞུགས་སོ།།
བྷྱོཿ། བདེ་སྟོང་ལྷུན་གྲུབ་མཆོག་གི་རོལ་པ་ལས། །མ་འགགས་གཟུགས་སྐུའི་ཆོ་
འཕྲུལ་བསྟན་སྲུང་ཆེ། །སྔོན་གྱི་ཞལ་བཞེས་ཐ་ཚིག་དྲན་མཛོད་ལ། །མཆོད་པའི་
གནས་འདིར་སྤྱན་འདྲེན་གཤེགས་སུ་གསོལ། །ཕྱི་ནང་གསང་མཆོད་སྨན་རཀ་མཚོ་
ལྟར་འཁྱིལ། །དགྲ་བགེགས་ཕུང་ལྔ་ལས་བྱུང་མཆོད་པའི་ཚོགས། །རྟེན་རྫ་ས་བསྐང་
རྫ་ས་མངོན་སྤྱོད་ཕྲིན་ལས་རྫས། །དངོས་བཤམས་ཡིད་སྤྲུལ་མཆོད་སྤྲིན་རྒྱ་མཚོ་
འདིས། །རྡོ་རྗེ་ནག་པོ་ཆེན་པོ་ཚོགས་ཀྱི་བདག །དཔལ་འབར་མ་ཧཱ་ཀཱ་ལའི་ཐུགས་
དམ་བསྐང༌། །སྐུ་གསུང་ཐུགས་ཀྱི་མགོན་པོའི་ཐུགས་དམ་བསྐང༌། །ཕྱོགས་བཅུ་སྡེ་
བརྒྱད་མགོན་པོའི་ཐུགས་དམ་བསྐང༌། །ནག་པོ་སྟོང་དང་ཤ་ཟ་འབུམ་ལ་སོགས། །
ལྷ་དམག་བྱེ་བ་དུང་ཕྱུར་ཐུགས་དམ་བསྐང༌། །ནག་པོ་ཆེན་པོ་དགྱེས་པ་སྐྱེད་པའི་
ཡུམ། །དཔལ་འབར་རེ་མ་ཏཱི་ཡི་ཐུགས་དམ་བསྐང༌། །ཁ་ཁྲིད་སྐེམ་མ་སྐུ་གསུང་
ཐུགས་སྤྲུལ་དང༌། །བཀའ་སྡོད་དབང་མོ་ཉེར་བརྒྱད་ཐུགས་དམ་བསྐང་། །ངོ་བོ་
310

དགེ་པཎ་ཚེ་དབང་མཆོག་གྲུབ་བཀའ་འབུམ།
གཅིག་ལ་རྣམ་རོལ་མ་ངེས་པའི། །འདས་དང་མ་འདས་ལས་དང་དམ་ཚིག་བདག།
ཤ་ཟ་མཁའ་འགྲོ་སྤྲུལ་དང་ཡང་སྤྲུལ་འཁོར། །གྲངས་ཅན་གྲངས་མེད་ཚོགས་ཀྱི་
ཐུགས་དམ་བསྐང༌། །དྲེགས་པ་ཡོངས་གཙོ་རྒྱལ་བའི་བཀའ་ལ་གནས། །དམ་ཅན་
རྡོ་རྗེ་ལེགས་པའི་ཐུགས་དམ་བསྐང༌། །ཡབ་ཡུམ་དགྱེས་སྡེ་བཀའ་ཉན་ལས་བྱེད་
ཚོགས། །མཆེད་འཁོར་སུམ་བརྒྱ་དྲུག་ཅུའི་ཐུགས་དམ་བསྐང༌། །བོད་ཁམས་སྐྱོང་
བའི་བརྟན་མ་བཅུ་གཉིས་དང༌། །ཡང་འཁོར་ལྷ་སྲིན་སྡེ་བརྒྱད་ཐུགས་དམ་བསྐང༌།།
གཞན་ཡང་འདས་དང་མ་འདས་སྲུང་མའི་ཚོགས། །བསྟན་པ་སྲུང་ཞིང་དམ་ཚིག་
ལ་གནས་པ། །རྣལ་འབྱོར་བདག་ལ་འགོ་ཞིང་གྲོགས་མཛད་པའི། །ཆོས་སྐྱོང་སྲུང་
མ་རྣམས་ཀྱི་ཐུགས་དམ་བསྐང༌། །དེ་ལྟར་ཐུགས་དམ་གཉན་པོ་བསྐང་གྱུར་ནས། །
མི་ཤེས་དབང་གིས་གསང་སྔགས་ལོག་པར་སྤྱད། །བླ་མའི་བཀའ་འདས་རྡོ་རྗེའི་
དམ་ལས་འདས། །ཆོས་སྐྱོང་བསྟེན་པའི་རྒྱུ་རྐྱེན་རྫས་མ་ཚང༌། །མཆོད་གཏོར་དུས་
ཆག་འཁུ་བར་གྱུར་ལ་སོགས། །མདོར་ན་སྲུང་མའི་ཐུགས་དང་འགལ་བའི་རིགས།།
མ་ལུས་མཐོལ་བཤགས་བཟོད་པར་མཛད་གྱུར་ནས། །དག་ཅིང་ཚངས་པའི་དངོས་
གྲུབ་སྩལ་དུ་གསོལ། །རྣལ་འབྱོར་བདག་གི་འགལ་རྐྱེན་ཀུན་ཞི་ཞིང༌། །ཚེ་བསོད་
རབ་རྒྱས་ཁམས་གསུམ་དབང་དུ་བསྡུས། །གནོད་བྱེད་དགྲ་བགེགས་དྲག་པོས་
ཚར་ཆོད་ལ། །རབ་འབྱམས་ཕྲིན་ལས་ལྷུན་གྱིས་གྲུབ་པར་མཛོད། །རིན་ཆེན་ལ་སྨྲས་པ་དགེ།
311

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།